钦定古今图书集成/历象汇编/乾象典/第082卷 > 杂诗 张协
## 钦定古今图书集成/历象汇编/乾象典/第082卷 > 杂诗 张协

墨蜧跃重渊，商羊舞野庭。飞廉应南箕，丰隆迎号屏。
云根临八极，雨足洒四溟。霖沥过二旬，散漫亚九龄。
阶下伏泉涌，堂上水衣生。洪潦浩方割，人怀昏垫情。
沈夜漱陈根，绿叶腐秋茎。里无曲突烟，路无行轮声。
环堵自颓毁，垣闾不隐形。尺烬重寻桂，红粒贵瑶琼。
君子守固穷，在约不爽贞。虽荣田方赠，惭为沟壑名。
取志于陵子。比足黔娄生，